
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1889 

14 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση του Ομογενούς Αλλοδαπού ΚΛΩΝΟ- 

ΠΟΥΛΟΥ ΝΙΚΟΛΑΟΥ του ΣΤΑΥΡΟΥ. 1 

Τροποποίηση της υπ’ αριθμ. Β7/246,268,463 (ΦΕΚ 1640/ 
τ.Β'/10.12.2001) υπουργική απόφαση έγκρισης του 
Π.Μ.Σ. του Τμήματος Φιλολογίας του Πανεπιστημί¬ 
ου Ιωαννίνων. Παράταση λειτουργίας του Π.Μ.Σ. 2 


Αντικατάσταση της υπ’ αριθμ. Β7/94ζ (ΦΕΚ 737/τ.Β7 
17.7.1998) υπουργική απόφαση αντικατάστασης του 
ΔΠΜΣ με τίτλο «Περιβάλλον και Ανάπτυξη» του Εθνι¬ 
κού Μετσόβιου Πολυτεχνείου, όπως έχει τροποποι¬ 
ηθεί με νεότερη απόφαση. Παράταση λειτουργίας 

του Δ.Π.Μ.Σ. 3 

Έγκριση Διατμηματικού Προγράμματος Μεταπτυχια¬ 
κών Σπουδών των Τμημάτων Βιολογίας, Γεωλογίας 
και Πολιτικών Μηχανικών του Αριστοτέλειου Πανε¬ 
πιστημίου Θεσσαλονίκης με τίτλο: «Οικολογική Ποι¬ 
ότητα και Διαχείριση υδάτων σε επίπεδο Λεκάνης 

Απορροής». 4 

Έγκριση Προγράμματος Μεταπτυχιακών Σπουδών του 
Τμήματος Βιολογίας του Αριστοτέλειου Πανεπιστη¬ 
μίου Θεσσαλονίκης με τίτλο: «Οικολογικός Σχεδια- 
σμός, Βιώσιμη Ανάπτυξη και Διαχείριση Προστατευ- 
όμενων Περιοχών». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 79141/40673/ 
20.7.2007 απόφαση του Υφυπουργού Εσωτερικών, 


Δημ. Διοίκησης και Αποκέντρωσης. 6 

Διόρθωση σφάλματος στην υπ’ αριθμ. 88718/39675/ 
1.8.2007 απόφαση του Υφυπουργού Εσωτερικών, Δημ. 
Διοίκησης και Αποκέντρωσης. 7 


ΑΠΟΦΑΣΕΙ Σ 

(ΐ) 

Πολιτογράφηση του Ομογενούς Αλλοδαπού ΚΛΩΝΟ- 
ΠΟΥΛΟΥ ΝΙΚΟΛΑΟΥ του ΣΤΑΥΡΟΥ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την υπ' αριθμ. Φ. 3708/50373/06/6.9.2007 απόφαση 
του Υφυπουργού Εσωτερικών Δημ. Διοίκησης και Αποκ/σης, 
γίνεται δεκτή η από 28.12.1998 αίτηση πολιτογράφησης του 


ομογενούς αλλοδαπού ΚΛΩΝΟΠΟΥΛΟΥ ΝΙΚΟΛΑΟΥ του 
ΣΤΑΥΡΟΥ, για την απόκτηση της ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 87506/Β7 (2) 

Τροποποίηση της υπ’ αριθμ. Β7/246,268,463 (ΦΕΚ 1640/ 
τ.Β'/10.12.2001) υπουργική απόφαση έγκρισης του Π.Μ.Σ. 
του Τμήματος Φιλολογίας του Πανεπιστημίου Ιωαννί¬ 
νων. Παράταση λειτουργίας του Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 Α') «Εκσυγχρονισμός της Ανώτατης Εκπαίδευσης», 
του άρθρου 16 παρ. 2 του ν. 2327/1995 (ΦΕΚ 156 Α') «Εθνικό 
Συμβούλιο Παιδείας .... και άλλες διατάξεις» και των άρθρων 
1 και 5 παρ. 12 και 13 του ν. 2961/2001 (ΦΕΚ 114 Α') «Διάρ¬ 
θρωση των ανώτατης εκπαίδευσης και ρύθμιση θεμάτων 
του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και Κυβερνητικά Όργανα», που κυρώθη¬ 
κε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

4. Την υπ’ αριθμ. Β7/246,268,463 (ΦΕΚ 1640/τ.Β'/10.12.2001) 
υπουργική απόφαση έγκρισης του Π.Μ.Σ. του Τμήματος 
Φιλολογίας του Πανεπιστημίου Ιωαννίνων. 

5. Το απόσπασμα πρακτικού της Γ.ΣΈ.Σ του Τμήματος 
Φιλολογίας του Πανεπιστημίου Ιωαννίνων (421/20.3.2007). 

6. Το απόσπασμα πρακτικών του Πρυτανικού Συμβουλίου 
του Πανεπιστημίου Ιωαννίνων (962/26.7.2007). 

7. α) Το γεγονός ότι έληξε η λειτουργία του Π.Μ.Σ και 

β) την έκθεση πεπραγμένων του Διευθυντή του Π.Μ.Σ. του 

Τμήματος Φιλολογίας του Πανεπιστημίου Ιωαννίνων. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Τροποποιούμε την υπ’ αριθμ. Β7/246,268,463 (ΦΕΚ 1640/ 
τ.Β'/10.12.2001) υπουργική απόφαση έγκρισης του Π.Μ.Σ. 
του Τμήματος Φιλολογίας του Πανεπιστημίου Ιωαννίνων, 
ως ακολούθως: 

Το άρθρο 10 «Διάρκεια Λειτουργίας» αντικαθίσταται ως 
έξης 


«Άρθρο 10 

Διάρκεια Λειτουργίας 


Η διάρκεια λειτουργίας του ΠΜΣ παρατείνεται έως το 
ακαδημαϊκό έτος 2011-12». 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 6 Σεπτεμβρίου 2007 


Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 84653/ Β7 (3) 

Αντικατάσταση της υπ’ αριθμ. Β7/94ζ (ΦΕΚ 737/τ.Β7ΐ7.7.1998) 
υπουργική απόφαση αντικατάστασης του ΔΠΜΣ με τίτ¬ 
λο «Περιβάλλον και Ανάπτυξη» του Εθνικού Μετσόβιου 
Πολυτεχνείου, όπως έχει τροποποιηθεί με νεότερη από¬ 
φαση. Παράταση λειτουργίας του Δ.Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2 του ν. 2327/1995 (ΦΕΚ 156 τ.Α') 

«Εθνικό Συμβούλιο Παιδείας,.και άλλες διατάξεις» και 

του άρθρου 5 παρ. 12 γ του ν. 2916/2001 (ΦΕΚ 114 τ.Α') «Δι¬ 
άρθρωση της ανώτατης εκπαίδευσης και ρύθμιση θεμάτων 
του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευτικών «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

4. Την υπ’ αριθμ. Β7/94ζ (ΦΕΚ 737/τ.Β'/17.7.1998) υπουργική 
απόφαση αντικατάστασης του ΔΠΜΣ με τίτλο «Περιβάλ¬ 
λον και Ανάπτυξη» του Εθνικού Μετσόβιου Πολυτεχνείου, 
όπως έχει τροποποιηθεί με την υπ’ αριθμ. 99516/Β7 (ΦΕΚ 
1281/τ.Β'/2.10.2002) υπουργική απόφαση. 

5. α) Το γεγονός ότι λήγει η λειτουργία του Δ.Π.Μ.Σ και 
β) την έκθεση πεπραγμένων του Διευθυντή του Δ.Π.Μ.Σ. 

του Ε.Μ.Π. 

6. Το απόσπασμα πρακτικού της Ε.Δ.Ε. του ΔΠΜΣ με 
τίτλο «Περιβάλλον και Ανάπτυξη» του Εθνικού Μετσοβίου 
Πολυτεχνείου (27.3.2007). 

7. Το απόσπασμα πρακτικού της 7ης/2007 συνεδρία¬ 
σης της Συγκλήτου του Εθνικού Μετσόβιου Πολυτεχνείου 
(20.7.2007). 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αντικαθιστούμε την υπ’ αριθμ. Β7/94ζ (ΦΕΚ 737/ 
τ.Β'/17.7.1998) υπουργική απόφαση αντικατάστασης του 
ΔΠΜΣ με τίτλο «Περιβάλλον και Ανάπτυξη» του Εθνικού 
Μετσόβιου Πολυτεχνείου, όπως έχει τροποποιηθεί με νε¬ 
ότερη απόφαση, ως ακολούθως: 

Άρθρο 1 

Γ ενικές Διατάξεις 

Οι Σχολές: α) Αγρονόμων Τοπογράφων Μηχανικών 
(Σ.Α.Τ.Μ.), β) Πολιτικών Μηχανικών (Σ.Π.Μ.), γ) Αρχιτεκτόνων 


Μηχανικών (Σ.Α.Μ.), δ) Μηχανολόγων Μηχανικών (Σ.Μ.Μ.), ε) 
Χημικών Μηχανικών (Σ.Χ.Μ.), στ) Ηλεκτρολόγων Μηχανικών 
και Μηχανικών Υπολογιστών (Σ.Η.Μ.Μ.Υ.) και ζ) Μηχανικών 
Μεταλλείων - Μεταλλουργών (Σ.Μ.Μ.Μ.) του Εθνικού Με¬ 
τσόβιου Πολυτεχνείου λειτουργούν από το ακαδημαϊκό 
έτος 2007-2008 αναμορφωμένο το Διατμηματικό - Διεπι¬ 
στημονικό Πρόγραμμα Μεταπτυχιακών Σπουδών με τίτλο 
«Περιβάλλον και Ανάπτυξη», σύμφωνα με τις διατάξεις της 
απόφασης αυτής και τις διατάξεις των άρθρων 10 έως 12 
του ν. 2083/1992. 

Τη διοικητική υποστήριξη του Προγράμματος αναλαμβάνει 
η Σχολή Αγρονόμων Τοπογράφων Μηχανικών του Ε.Μ.Π. 

Άρθρο 2 

Αντικείμενο - Σκοπός 

1. Αντικείμενο του ΔΠΜΣ είναι η ενίσχυση της επιστημονικής 
και τεχνολογικής έρευνας και η παραγωγή νέας διεπιστημο¬ 
νικής γνώσης στο πεδίο «Περιβάλλον και Ανάπτυξη». 

2. Σκοποί του ΔΠΜΣ είναι: 

α) η διεπιστημονική εμβάθυνση και ειδίκευση διπλωμα¬ 
τούχων Μηχανικών του ΕΜΠ ή και άλλων ΑΕΙ της χώρας 
και αναγνωρισμένων ομοταγών Ιδρυμάτων της αλλοδαπής 
και άλλων επιστημόνων κυρίως θετικής κατεύθυνσης, στις 
μεθόδους και τεχνικές ολοκληρωμένης διεπιστημονικής 
προσέγγισης, έρευνας, συνεργασίας και αντιμετώπισης των 
αντικειμενικά πολυδιάστατων θεμάτων και προβλημάτων 
του Περιβάλλοντος και της Ανάπτυξης, καθώς και των σχέ¬ 
σεων, αλληλεξαρτήσεων και αλληλεπιδράσεών τους, για να 
καλύψουν με επάρκεια τις σχετικές ανάγκες του Δημοσίου, 
του Κοινωνικού και του Ιδιωτικού Τομέα. 

β) η εις βάθος κατάρτιση και ανάπτυξη ερευνητικών ικα¬ 
νοτήτων μηχανικών και άλλων επιστημόνων ώστε αυτοί να 
καθίστανται ικανοί για παραγωγή νέας γνώσης. 

Άρθρο 3 

Μεταπτυχιακοί Τίτλοι 

Το ΔΠΜΣ «Περιβάλλον και Ανάπτυξη» οδηγεί στην απο¬ 
νομή Μεταπτυχιακού Διπλώματος Ειδίκευσης (Μ.Δ.Ε.) στις 
εξής κατευθύνσεις: 

1. Περιβάλλον και Ανάπτυξη 

2. Περιβάλλον και Ανάπτυξη των Ορεινών Περιοχών 

Άρθρο 4 

Κατηγορίες Πτυχιούχων 

1. Στο ΔΠΜΣ γίνονται δεκτοί διπλωματούχοι Μηχανικοί 
Σχολών του Ε.Μ.Π. ή άλλων αντιστοίχων Τμημάτων/Σχολών 
ΑΕΙ της χώρας και αναγνωρισμένων ομοταγών Ιδρυμάτων 
της αλλοδαπής. Επίσης γίνονται δεκτοί και απόφοιτοι ισό¬ 
τιμων Τμημάτων/Σχολών συναφούς γνωστικού αντικειμένου 
της ημεδαπής ή της αλλοδαπής από θετικές ή τεχνολογικές 
κατευθύνσεις, για τους οποίους η απόκτηση του Μ.Δ.Ε. δεν 
συνεπάγεται και την απόκτηση του βασικού διπλώματος 
του Ε.Μ.Π. Με τον ίδιο ως άνω περιορισμό γίνονται κατ’ 
αρχήν δεκτές προς εξέταση και αιτήσεις υποψηφιότητας 
κατόχων τίτλων σπουδών λοιπών Τμημάτων ΑΕΙ, σύμφωνα 
με το προβλεπόμενα στις ισχύουσες διατάξεις. 

2. Η Ειδική Διατμηματική Επιτροπή (ΕΔΕ) αποφασίζει ανά¬ 
λογα με το Τμήμα/Σχολή προέλευσης των υποψηφίων, τα 
τυχόν επιπλέον μαθήματα τα οποία θα πρέπει να παρακο¬ 
λουθήσει και στα οποία θα πρέπει να εξετασθεί επιτυχώς 
ο κάθε υποψήφιος πριν ενταχθεί στο ΔΠΜΣ. 

Άρθρο 5 

Χρονική Διάρκεια 

Το ΔΠΜΣ οδηγεί στην απονομή Μεταπτυχιακού Διπλώ¬ 
ματος Ειδίκευσης (Μ.Δ.Ε.) στο «Περιβάλλον και Ανάπτυξη» 
και διαρκεί κατ’ ελάχιστο ένα (1) πλήρες ημερολογιακό έτος 
και σε κάθε περίπτωση όχι πλέον των δύο (2) ετών. 

Άρθρο 6 

Πρόγραμμα Μαθημάτων 

1. Γ^α την απόκτηση Μεταπτυχιακού Διπλώματος Ειδίκευσης 
«Περιβάλλον και Ανάπτυξη» του ΕΜΠ απαιτείται η παρακολού¬ 
θηση και η επιτυχής εξέταση σε 8-10 μαθήματα, εκ των οποίων 
τα 6 (έξι) Υποχρεωτικά (Υ) - επιλεγόμενα από τις επιστημονικές 
περιοχές των Γνωστικών Πεδίων - Μαθημάτων Κορμού και 
2-4 μαθήματα επιλογής από τις επιστημονικές περιοχές των 
Γνωστικών Πεδίων - Μαθημάτων Επιλογής Ο ακριβής αριθμός 
των απαιτουμένων για την απόκτηση του ΜΔΕ μαθημάτων 
προσδιορίζονται κάθε ακαδημαϊκό έτος από την Ειδική Δια- 
τμηματική Επιτροπή. Τα κατ’ επιλογήν Υποχρεωτικά Μαθήματα 
δύνανται να ορίζονται από την ΕΔΕ με βάση την κατεύθυνση 
που επιλέγει ο μεταπτυχιακός φοιτητής. 

2. Η διάρκεια σπουδών για την απόκτηση του ΜΔΕ υπο¬ 
διαιρείται κατ’ ελάχιστον σε δύο εξάμηνα, τα οποία καλύ¬ 
πτουν κύκλους μεταπτυχιακών μαθημάτων, εκπόνηση θε¬ 
μάτων και εργασιών και περίοδο εκπόνησης μεταπτυχιακής 
εργασίας διάρκειας τριών μηνών κατ’ ελάχιστον. 

3. Το ΔΠΜΣ «Περιβάλλον και Ανάπτυξη» καλύπτει τα πα¬ 
ρακάτω Γνωστικά Πεδία-Μαθήματα: 

Α' ΕΞΑΜΗΝΟ 

ΥΠΟΧΡΕΩΤΙΚΑ ΓΝΩΣΤΙΚΑ ΠΕΔΙΑ - 
ΜΑΘΗΜΑΤΑ ΚΟΡΜΟΥ 


1η. ΚΑΤΕΥΘΥΝΣΗ: ΠΕΡΙΒΑΛΛΟΝ ΚΑΙ ΑΝΑΠΤΥΞΗ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Εισαγωγή στις Επιστήμες της 
Ανάπτυξης και του Περιβάλλο¬ 
ντος 

36 

4 

2. 

Μέθοδοι και Τεχνικές Παρα¬ 
τήρησης και Παρακολούθησης 
του Περιβάλλοντος 

36 

4 

3. 

Ρύπανση Περιβάλλοντος 

36 

4 

4. 

Γεωγραφικά Συστήματα Πληρο¬ 
φοριών και Περιβάλλον 

36 

4 

5. 

Υδατικό Περιβάλλον και Ανά¬ 
πτυξη 

36 

4 


Σύνολο ωρών και διδακτικών 
μονάδων 

180 

20 


2η. ΚΑΤΕΥΘΥΝΣΗ: ΠΕΡΙΒΑΛΛΟΝ 
ΚΑΙ ΑΝΑΠΤΥΞΗ ΤΩΝ ΟΡΕΙΝΩΝ ΠΕΡΙΟΧΩΝ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Εισαγωγή στις Επιστήμες της 
Ανάπτυξης και του Περιβάλλο¬ 
ντος 

36 

4 

2. 

Μέθοδοι και Τεχνικές Παρα¬ 
τήρησης και Παρακολούθησης 
του Ορεινού Περιβάλλοντος 

36 

4 

3. 

Ρύπανση Περιβάλλοντος στις 
Ορεινές Περιοχές 

36 

4 

4. 

Γ εωγραφικά Συστήματα Πληρο¬ 
φοριών και Ορεινό 

Περιβάλλον 

36 

4 

5. 

Υδατικό Περιβάλλον και Ανά¬ 
πτυξη 

36 

4 


Σύνολο ωρών και διδακτικών 
μονάδων 

180 

20 


Β' ΕΞΑΜΗΝΟ 

1η. ΚΑΤΕΥΘΥΝΣΗ: ΠΕΡΙΒΑΛΛΟΝ ΚΑΙ ΑΝΑΠΤΥΞΗ 


ΥΠΟΧΡΕΩΤΙΚΑ ΓΝΩΣΤΙΚΑ ΠΕΔΙΑ - 
ΜΑΘΗΜΑΤΑ ΚΟΡΜΟΥ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Εισαγωγή στις Τεχνολογίες 
Προστασίας του Περιβάλλο¬ 
ντος 

36 

4 

2. 

Χωρικές, Οικονομικές, Κοινω¬ 
νικές και Νομικές Διαστάσεις 
της Ανάπτυξης και του Περι¬ 
βάλλοντος 

36 

4 

3. 

Μεθοδολογίες Αναπτυξιακών 
Σχεδιασμών και Περιβάλλον 

36 

4 

4. 

Συστήματα Λήψης Αποφάσεων 

36 

4 


Σύνολο ωρών και διδακτικών 
μονάδων 

144 

16 


ΥΠΟΧΡΕΩΤΙΚΑ ΓΝΩΣΤΙΚΑ ΠΕΔΙΑ - 
ΜΑΘΗΜΑΤΑ ΕΠΙΛΟΓΗΣ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Καθαρές Τεχνολογίες 

36 

4 

2. 

Διαχείριση Στερεών Αποβλήτων 
- Απορριμμάτων/ Ανακύκλωση 

36 

4 

3. 

Διαχείριση Υδατικών Πόρων 

36 

4 

4. 

Σύγχρονοι Τρόποι Διαχείρισης 
του Φυσικού και του Δομημένου 
Περιβάλλοντος 

36 

4 

5. 

Μέθοδοι και Τεχνικές Παρα¬ 
τήρησης και Παρακολούθησης 
του Περιβάλλοντος 

36 

4 

6. 

Ανανεώσιμες Πηγές Ενέργειας 

36 

4 

7. 

Περιβαλλοντική Οικονομία 

36 

4 


Σύνολο ωρών και διδακτικών 
μονάδων 

252 

28 


2η. ΚΑΤΕΥΘΥΝΣΗ: ΠΕΡΙΒΑΛΛΟΝ ΚΑΙ ΑΝΑΠΤΥΞΗ 
ΤΩΝ ΟΡΕΙΝΩΝ ΠΕΡΙΟΧΩΝ 


ΥΠΟΧΡΕΩΤΙΚΑ ΓΝΩΣΤΙΚΑ ΠΕΔΙΑ - 
ΜΑΘΗΜΑΤΑ ΚΟΡΜΟΥ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Εισαγωγή στις Τεχνολογίες 
Προστασίας του Περιβάλλο¬ 
ντος 

36 

4 

2. 

Χωρικές, Οικονομικές, Κοινωνι¬ 
κές και Νομικές Διαστάσεις της 
Ανάπτυξης και του Περιβάλλο¬ 
ντος των Ορεινών Περιοχών 

36 

4 

3. 

Μεθοδολογίες Αναπτυξιακών 
Σχεδιασμών και Περιβάλλον 
στις Ορεινές Περιοχές 

36 

4 

4. 

Συστήματα Λήψης Αποφάσεων 

36 

4 


Σύνολο ωρών και διδακτικών 
μονάδων 

144 

16 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΧΡΕΩΤΙΚΑ ΓΝΩΣΤΙΚΑ ΠΕΔΙΑ - 
ΜΑΘΗΜΑΤΑ ΕΠΙΛΟΓΗΣ 


Α/Α 

ΜΑΘΗΜΑΤΑ 

ΩΡΕΣ 

ΔΙΔΑ¬ 

ΣΚΑΛΙΑΣ 

ΔΙΔΑΚΤΙΚΕΣ 

ΜΟΝΑΔΕΣ 

1 . 

Διαχείριση Στερεών Αποβλήτων 
- Απορριμμάτων/ Ανακύκλωση 

36 

4 

2. 

Ανανεώσιμες Πηγές Ενέργειας 

36 

4 

3. 

Περιβαλλοντική Οικονομία: 

Εφαρμογές σε Ζητήματα Ανά¬ 
πτυξης Ορεινών Περιοχών 

36 

4 

4. 

Μεθοδολογίες Διαχείρισης Πε¬ 
ριβαλλοντικών Προβλημάτων 

36 

4 

5. 

Τεχνολογία, Ποιότητα και Ασφά¬ 
λεια Τροφίμων στις Ορεινές Πε¬ 
ριοχές - Σχετικοί Σχεδιασμοί 

36 

4 

6. 

Πολιτικές Ολοκληρωμένης Ανά¬ 
πτυξης των Ορεινών Περιοχών 

36 

4 

7. 

Κτηματολόγιο, Πολιτική και 
Χρήσεις Γης 

36 

4 

8. 

Πλανητικές Κλιματικές Μετα¬ 
βολές 

36 

4 

9. 

Πρόληψη και Αντιμετώπιση Φυ¬ 
σικών Κινδύνων 

36 

4 

10. 

Παραδοσιακά Υλικά, Τεχνολο¬ 
γίες και Τεχνικές στις Ορεινές 
Περιοχές 

36 

4 

11. 

Φύση και Πολιτισμός στις Ορει¬ 
νές Περιοχές 

36 

4 


Σύνολο ωρών και διδακτικών 
μονάδων 

396 

44 


4. Τα μαθήματα και οι ερευνητικές εργασίες της 1ης 
Κατεύθυνσης «Περιβάλλον και Ανάπτυξη» εξετάζουν τα 
Γνωστικά Πεδία Κορμού και Επιλογής με ευρεία αναφορά 
στο αστικό, περιαστικό, νησιωτικό, ορεινό κ.λπ. περιβάλ¬ 
λον. Τα μαθήματα και οι ερευνητικές εργασίες της 2ης 
Κατεύθυνσης «Περιβάλλον και Ανάπτυξη των Ορεινών Πε¬ 
ριοχών» εξετάζουν σε βάθος τα Γνωστικά Πεδία Κορμού 
και Επιλογής εστιάζοντας στις ιδιάζουσες συνθήκες της 
φυσικής και της κοινωνικοοικονομικής πραγματικότητας 
των ορεινών περιοχών. 

5. Με βάση τα πορίσματα των ετησίων απολογισμών και 
των διαδικασιών αυτοαξιολόγησης και εξωτερικής αξιολό¬ 
γησης του ΔΠΜΣ του ΕΜΠ «Περιβάλλον και Ανάπτυξη» και 
τις εξελίξεις της επιστήμης και της τεχνολογίας, η Ειδική 
Διατμηματική Επιτροπή του ΔΠΜΣ αποφασίζει, στο πλαίσιο 
του Εσωτερικού Κανονισμού Λειτουργίας του Ε.Μ.Π., για 
όλα τα εκπαιδευτικά και ερευνητικά θέματα, με γνώμονα 
την προσπάθεια συνεχούς βελτίωσης του περιεχομένου, 
της ποιότητας σπουδών και της γενικότερης λειτουργίας 
και ανάπτυξης του ΔΠΜΣ. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε σαράντα (40) φοιτητές. 

Άρθρο 8 
Προσωπικό 

Οι διδάσκοντες του ΔΠΜΣ προέρχονται κατά κύριο λόγο 
από τα μέλη του ΔΕΠ των συνεργαζομένων Σχολών τα 
οποία προσφέρουν έργο και στο Προπτυχιακό Πρόγραμμα 
Σπουδών (ΠΠΣ). Μαθήματα επίσης μπορούν να ανατίθενται 
σύμφωνα με τον Εσωτερικό Κανονισμό Λειτουργίας του 
ΕΜΠ σε μέλη ΔΕΠ άλλων Σχολών του ΕΜΠ, σε ομότιμους 


καθηγητές, επισκέπτες καθηγητές, εντεταλμένους επί¬ 
κουρους καθηγητές, ειδικούς επιστήμονες και ερευνητές 
αναγνωρισμένων ερευνητικών ιδρυμάτων της ημεδαπής 
ή της αλλοδαπής, οι οποίοι είναι κάτοχοι διδακτορικού 
διπλώματος και έχουν επαρκή επιστημονική, ερευνητική ή 
συγγραφική δραστηριότητα καθώς και επιστήμονες ανα¬ 
γνωρισμένου κύρους με διδακτορικό δίπλωμα, οι οποίοι 
διαθέτουν εξειδικευμένες γνώσεις ή σημαντική εμπειρία 
στα αντικείμενα του ΔΠΜΣ. 

Η διδασκαλία των μαθημάτων του ΔΠΜΣ ανατίθεται με 
απόφαση της ΕΔΕ σε μέλη ΔΕΠ κατόπιν προτάσεων των 
Γενικών Συνελεύσεων των αρμοδίων τομέων των Σχολών 
εκείνων που συμμετέχουν στο Πρόγραμμα. 

Άρθρο 9 

Υλικοτεχνική Υποδομή 

Το κύριο διδακτικό και ερευνητικό έργο του ΔΠΜΣ «Περιβάλ¬ 
λον και Ανάπτυξη» του ΕΜΠ θα πραγματοποιείται α) σε χώρους 
των συνεργαζομένων Σχολών του ΕΜΠ και β) στις εγκαταστά¬ 
σεις του ΕΜΠ στο Μετσόβιο Κέντρο ΔιεπιστημονικήςΈρευνας 
(ΜΕΚΔΕ) στο Μέτσοβο, στις οποίες θα διαμένουν δωρεάν οι 
μεταπτυχιακοί φοιτητές. Η απαραίτητη υλικοτεχνική υποδομή 
(αίθουσες διδασκαλίας, βιβλιοθήκες, υπολογιστές, κλπ.) θα 
διατίθεται από τις συνεργαζόμενες Σχολές και το Μετσόβιο 
Κέντρο ΔιεπιστημονικήςΈρευνας (ΜΕΚΔΕ) του ΕΜΠ. 

Άρθρο 10 

Διάρκεια Λειτουργίας 

Το ΔΠΜΣ θα λειτουργήσει μέχρι το ακαδημαϊκό έτος 
2012-2013. 

Άρθρο 11 

Κόστος Λειτουργίας 


1. Το ετήσιο κόστος λειτουργίας εκτιμάται ότι θα ανέλθει 
στο ποσό των 45.000,00 € και αναλύεται ως εξής: 


Κατηγορία Δαπάνης 

Προϋπολογισμός € 

Εξωτερικοί Συνεργάτες 

21.000,00 

Δαπάνες υλικοτεχνικής υποδομής 

11.000,00 

Αναλώσιμα και άλλες προμήθειες 

8.000,00 

Άλλες Δαπάνες 

5.000,00 

ΣΥΝΟΛΟ 

45.000,00 


2. Το κόστος λειτουργίας του προγράμματος θα καλυφθεί 
από: α) τον Ειδικό Λογαριασμό του Ε.Μ.Π., β) φορείς του ευ¬ 
ρύτερου Δημοσίου (Υπουργεία, Περιφερειακή, Νομαρχιακή 
και Τοπική Αυτοδιοίκηση, ΝΠΔΔ, ΔΕΚΟ κ.α.) και Κοινωνικού 
Τομέα υπό τους όρους που θέτει το Ε.Μ.Π., γ) εκτέλεση 
προγραμματικών συμφωνιών με φορείς του Δημοσίου και 
του Κοινωνικού Τομέα μετά από απόφαση της Ε.Δ.Ε και 
δ) κάθε άλλη συμβατή με τους σκοπούς του ΔΠΜΣ, την 
ακαδημαϊκή δεοντολογία και τις αποφάσεις της Συγκλήτου 
άσκηση επιστημονικών δραστηριοτήτων. 

Άρθρο 12 

Μεταβατικές Διατάξεις 

Για τους φοιτητές που ήδη φοιτούν στο πρόγραμμα θα ισχύ- 
σουν οι διατάξεις της προηγούμενης υπουργικής απόφασης. 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα με 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26995 


Αριθμ. 67145/Β7 (4) 

Έγκριση Διατμηματικού Προγράμματος Μεταπτυχιακών 

Σπουδών των Τμημάτων Βιολογίας, Γεωλογίας και Πο¬ 
λιτικών Μηχανικών του Αριστοτέλειου Πανεπιστημίου 

Θεσσαλονίκης με τίτλο: «Οικολογική Ποιότητα και Δια¬ 
χείριση υδάτων σε επίπεδο Λεκάνης Απορροής». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2 του ν. 2327/1995 (ΦΕΚ 156 τ.Α') 

«Εθνικό Συμβούλιο Παιδείας.και άλλες διατάξεις», του 

άρθρου 5 παρ 12 γ του ν. 2916/2001 (ΦΕΚ 114 τ.Α') «Διάρ¬ 
θρωση της ανώτατης εκπαίδευσης και ρύθμιση θεμάτων 
του τεχνολογικού τομέα αυτής» και του άρθρου 23 του 
ν. 3404/2005 (ΦΕΚ 260 τ.Α') «Ρύθμιση θεμάτων του Πανεπι¬ 
στημιακού .... και άλλες διατάξεις». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) κοινή 
απόψαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

4. Το απόσπασμα πρακτικών της Γ ενικής Συνέλευσης Ει¬ 
δικής Σύνθεσης του Τμήματος Βιολογίας του Αριστοτέλειου 
Πανεπιστημίου Θεσσαλονίκης (συνεδρία 24.2.2005). 

5. Το απόσπασμα πρακτικών της Γ ενικής Συνέλευσης Ειδι¬ 
κής Σύνθεσης του Τμήματος Γεωλογίας του Αριστοτέλειου 
Πανεπιστημίου Θεσσαλονίκης (συνεδρία 4.3.2005). 

6. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Πολιτικών Μηχανικών του 
Αριστοτέλειου Πανεπιστημίου Θεσσαλονίκης (συνεδρία 
22.2.2005). 

7. Το απόσπασμα πρακτικών της Συγκλήτου του Αριστοτέ- 
λειου Πανεπιστημίου Θεσσαλονίκης (συνεδρία 16.5.2007). 

8. Το υπ’ αριθμ. πρ. 64308/18.7.2007 έγγραφο της Πρυτα¬ 
νείας του ΑΠΘ. 

9. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 2007-2008 τη λει¬ 
τουργία του Διατμηματικού Προγράμματος Μεταπτυχιακών 
Σπουδών «Οικολογική Ποιότητα και Διαχείριση υδάτων σε 
επίπεδο Λεκάνης Απορροής» των Τμημάτων Βιολογίας, 
Γεωλογίας και Πολιτικών Μηχανικών του Αριστοτέλειου 
Πανεπιστημίου Θεσσαλονίκης, σύμφωνα με τα εξής: 

Άρθρο 1 

Γ ενικές Διατάξεις 

Τα Τμήματα Βιολογίας, Γεωλογίας και Πολιτικών Μη¬ 
χανικών του Αριστοτέλειου Πανεπιστημίου Θεσσαλονίκης 
οργανώνουν και λειτουργούν Δ.Π.Μ.Σ. με τίτλο «Οικολογι¬ 
κή Ποιότητα και Διαχείριση υδάτων σε επίπεδο Λεκάνης 
Απορροής» από το ακαδημαϊκό έτος 2007-2008, σύμφωνα 
με τις διατάξεις της απόφασης αυτής και τις διατάξεις των 
άρθρων 10 ως 12 του ν. 2083/1992. Τη διοικητική υποστήριξη 
του προγράμματος αναλαμβάνει το Τμήμα Βιολογίας του 
Α.Π.Θ. 

Άρθρο 2 

Αντικείμενο - Σκοπός 

Σκοπός του ΔΠΜΣ είναι η προαγωγή της διεπιστημονικής 
προσέγγισης της εκτίμησης της οικολογικής ποιότητας και 


της διαχείρισης υδάτων σε επίπεδο λεκάνης απορροής και 
των εφαρμογών της σύμφωνα με την Οδηγία 2000/60 Ε.Κ. 
Το πρόγραμμα στοχεύει στην παροχή υψηλού επιπέδου 
μεταπτυχιακής εκπαίδευσης και τη δημιουργία εξειδικευ- 
μένου επιστημονικού δυναμικού σε επιμέρους τομείς των 
Τ μημάτων Βιολογίας, Γ εωλογίας και Πολιτικών Μηχανικών 
του Αριστοτέλειου Πανεπιστημίου Θεσσαλονίκης για στε- 
λέχωση τόσο της έρευνας όσο και της παροχής υπηρεσιών 
και της αγοράς εργασίας, με άμεσες και έμμεσες θετικές 
επιπτώσεις στην προστασία του περιβάλλοντος και στο 
κοινωνικό και οικονομικό πλαίσιο ανάπτυξης της χώρας 
μας. Το πρόγραμμα υιοθετεί μια ισχυρή συστημική προσέγ¬ 
γιση διαχείρισης των λεκανών απορροής σύμφωνα με τη 
Οδηγία 2000/60 Ε.Κ. και τις διεθνείς προδιαγραφές. 

Εκπαιδευτικό αντικείμενο του ΔΠΜΣ είναι η θεωρητι- 
κή-εργαστηριακή και πρακτική-εργασιακή εκπαίδευση- 
κατάρτιση των φοιτητών στη συστημική προσέγγιση της 
παρακολούθησης υδάτινων συστημάτων και διαχείρισης 
των λεκανών απορροής και αφορά στο Περιβάλλον, στον 
Άνθρωπο και στη Βιώσιμη Ανάπτυξη. 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στην «Οι¬ 
κολογική Ποιότητα και Διαχείριση υδάτων σε επίπεδο Λε¬ 
κάνης Απορροής», 

β) Διδακτορικό Δίπλωμα (Δ.Δ.). 

Άρθρο 4 

Κατηγορίες Πτυχιούχων 

Στο προτεινόμενο ΔΠΜΣ γίνονται δεκτοί Πτυχιούχοι των 
Τ μημάτων Βιολογίας, Γ εωλογίας και Πολιτικών Μηχανικών, 
καθώς και άλλων συναφών με το αντικείμενο Τμημάτων 
των ΑΕΙ της ημεδαπής και αντίστοιχων Τμημάτων ομοτα- 
γών αναγνωρισμένων ιδρυμάτων της αλλοδαπής, καθώς 
και πτυχιούχοι ΤΕΙ συναφούς γνωστικού αντικειμένου. Για 
τους πτυχιούχους άλλων Τ μημάτων, πλην των Τ μημάτων 
Βιολογίας, Γ εωλογίας και Πολιτικών Μηχανικών μπορεί να 
αποφασιστεί η πιθανή εξέτασή τους σε ορισμένα μαθήματα 
(σύμφωνα με την κείμενη νομοθεσία), το αποτέλεσμα των 
οποίων συνεκτιμάται για την επιλογή. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ει¬ 
δίκευσης σε 3 διδακτικά εξάμηνα και για το διδακτορικό 
δίπλωμα σε 6 επιπλέον διδακτικά εξάμηνα τουλάχιστον. 

Άρθρο 6 

Πρόγραμμα μαθημάτων 

Α. Μεταπτυχιακό Δίπλωμα Ειδίκευσης (Μ.Δ.Ε.) 

Για την απόκτηση του Μεταπτυχιακού Διπλώματος Ειδί¬ 
κευσης απαιτούνται συνολικά 90 Ευρωπαϊκές διδακτικές 
μονάδες (Ε.Δ.Μ.). Τα δυο πρώτα εξάμηνα περιλαμβάνουν 8 
υποχρεωτικά μαθήματα, 1 μελέτη ειδικών περιπτώσεων και 
την πρακτική άσκηση (τα παραπάνω αντιστοιχούν σε 60 
Ευρωπαϊκές διδακτικές μονάδες - τριάντα ανά εξάμηνο) και 
το τρίτο εξάμηνο τη Μεταπτυχιακή Διπλωματική Εργασία 
(που αντιστοιχεί σε 30 Ευρωπαϊκές διδακτικές μονάδες). 
Με την ολοκλήρωση των παραπάνω ο μεταπτυχιακός φοι¬ 
τητής μπορεί να οδηγηθεί στην εκπόνηση διδακτορικής 
διατριβής. 

Α' και Β' Εξάμηνα: Διδάσκονται 8 υποχρεωτικά μεταπτυ¬ 
χιακά μαθήματα σε 2 εξάμηνα που η αξιολόγησή τους θα 
γίνεται με συγγραφή εργασιών, παρουσιάσεις και εξετά- 

σεις. Η παρακολούθηση των μαθημάτων είναι υποχρεωτική. 
Σε περίπτωση αποτυχίας επαναλαμβάνεται κατ' εξαίρεση 
η αξιολόγηση μόνο μια φορά και μόνο ύστερα από θετική 
απόφαση της Ειδικής Διατμηματικής Επιτροπής (Ε.Δ.Ε.). 
Αρνητική απόφαση από την Ε.Δ.Ε. ή αποτυχία του φοιτητή 
για δεύτερη φορά στον ίδιο κύκλο μαθημάτων του αφαιρεί 
αυτόματα την ιδιότητα του μεταπτυχιακού φοιτητή και 
αποχωρεί από το Δ.Π.Μ.Σ. 

Τα μαθήματα που προσφέρονται είναι: 

Α' Εξάμηνο 

1. Φυσικές λειτουργίες λεκάνης απορροής (2 Ε.Δ.Μ.). 

2. Μέθοδοι συλλογής και αξιολόγησης υδροοικολογικών 
δεδομένων - Τυπολογία υδροσυστημάτων - Τηλεπισκόπιση 
- Χρήση 018 (6 Ε.Δ.Μ.). 

3. Χρήσεις-Ανθρωπογενείς πιέσεις σε επίπεδο λεκάνης 
απορροής - Επιπτώσεις-Υποβάθμιση (ευτροφισμός, ρύπαν¬ 
ση, υπεραλίευση) (2 Ε.Δ.Μ.). 

4. Παρακολούθηση οικολογικής ποιότητας νερού -Βιο- 
δείκτες (8 Ε.Δ.Μ.). 

5. Εκτίμηση οικολογικής κατάστασης και ταξινόμηση υδά¬ 
τινων συστημάτων (2 Ε.Δ.Μ.). 

6. Κοινωνικοοικονομική αντιμετώπιση της διαχείρισης 
υδάτινων συστημάτων και των λεκανών απορροής-Φορείς 
Διαχείρισης-Ενημέρωση - Περιβαλλοντική Ευαισθητοποίη- 
ση Νομοθεσία για την Προστασία των υδάτινων συστημά¬ 
των σε επίπεδο Λεκάνης Απορροής (4 Ε.Δ.Μ.). 

7. Προσομοίωση εναλλακτικών λύσεων- Αξιολόγηση- Δι¬ 
αχείριση σε επίπεδο Λεκάνης Απορροής (4 Ε.Δ.Μ.). 

8. Αποκατάσταση υδάτινων συστημάτων (2 Ε.Δ.Μ.). 

Β' Εξάμηνο 

1. Μελέτη Ειδικών Περιπτώσεων. Εργασία πεδίου, εργα¬ 
στηρίου, συλλογή, επεξεργασία και αξιολόγηση δεδομένων, 
συγγραφή και παρουσίαση εργασίας. Η αξιολόγηση θα 
γίνεται με σύνταξη-συγγραφή πρωτοκόλλων-εργασιών, 
παρουσίαση και εξετάσεις (15 Ε.Δ.Μ.).. 

2. Πρακτική Άσκηση σε Ερευνητικά Κέντρα, Φορείς Δια¬ 
χείρισης, Τμήματα Περιβάλλοντος και άλλους Δημόσιους 
Φορείς (15 Ε.Δ.Μ.). Η αξιολόγηση θα γίνεται με συγγραφή 
εργασίας-παρουσίαση και εξέταση του θέματος που εξα¬ 
σκήθηκαν. 

V Εξάμηνο 

Εκπόνηση διατριβής ειδίκευσης διάρκειας 6 μηνών σε 
ερευνητικό εργαστήριο σχετικό με το θέμα του Μεταπτυ¬ 
χιακού Προγράμματος και συγγραφή και υποστήριξη σχε¬ 
τικής Μεταπτυχιακής Διατριβής (30 Ε.Δ.Μ.). Το Θέμα της 
Μεταπτυχιακής διατριβής ορίζεται κατά τη διάρκεια του 
2ου εξαμήνου του πρώτου έτους και οριστικοποιείται στο 
τέλος αυτού του εξαμήνου. Η διατριβή πραγματοποιείται, 
αφού ο μεταπτυχιακός φοιτητής έχει επιτυχώς ολοκληρώ¬ 
σει τα δύο πρώτα εξάμηνα. 

Β. Διδακτορικό Δίπλωμα (Δ.Δ.) 

Για την απόκτηση Δ.Δ. ισχύουν τα προβλεπόμενα από τον 
Εσωτερικό Κανονισμό του Αριστοτέλειου Πανεπιστημίου 
Θεσσαλονίκης και την κείμενη νομοθεσία. 

Άρθρο 7 

Αριθμός Εισακτέων 

Ο αριθμός εισακτέων στο Δ.Μ.Π.Σ. ορίζεται σε 15 κατ' 
έτος το μέγιστο. 

Άρθρο 8 
Προσωπικό 

Στο Δ.Π.Μ.Σ. θα απασχοληθούν μέλη ΔΕΠ των τμημάτων 
Βιολογίας, Γεωλογίας και Πολιτικών Μηχανικών. Προβλέπε- 
ται επίσης η συμμετοχή μελών ΔΕΠ από άλλα Τμήματα του 


Α.Π.Θ. και άλλα ΑΕΙ καθώς και διακεκριμένων επιστημόνων 
της ημεδαπής ή της αλλοδαπής που έχουν σημαντική ερευ¬ 
νητική παρουσία στο διεθνή επιστημονικό χώρο και πλη¬ 
ρούν τις διατάξεις του άρθρ. 12, παρ. 3α' του ν. 2083/1992. 

Άρθρο 9 

Υλικοτεχνική Υποδομή 

Η λειτουργία του Δ.Π.Μ.Σ. βασίζεται στην υλικοτεχνική 
υποδομή που διαθέτουν τα Τμήματα Βιολογίας, Γ εωλογίας 
και Πολιτικών Μηχανικών του ΑΠΘ. 

Άρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι και το ακαδημαϊκό 
έτος 2012-2013 με προοπτική ανανέωσης της λειτουργίας 
του. 

Άρθρο 11 

Κόστος Λειτουργίας 


1. Το ετήσιο κόστος λειτουργίας του Δ.Π.Μ.Σ. ανέρχεται 
σε 60.000 € και αναλύεται ως εξής: 


ΔΑΠΑΝΗ 

ΚΟΣΤΟΣ 

1. Λειτουργικά έξοδα (γραμματειακή υποστήρι¬ 
ξη, αναλώσιμα, προμήθεια εκπαιδευτικού υλικού, 
προμήθεια και συντήρηση εξοπλισμού/ λογισμι¬ 
κού, δαπάνες δημοσιότητας κα) 

37000 € 

2. Δαπάνες εκπαιδευτικών και ερευνητικών σε¬ 
μιναρίων από προσκεκλημένους ερευνητές και 
επιστήμονες, ανθρώπινο δυναμικό κά 

5000 € 

3. Δαπάνες μετακίνησης και εργασιών πεδίου 

18000 € 

ΣΥΝΟΛΟ 

60000 € 


2. Το ανωτέρω κόστος θα καλύπτεται από επιχορηγή¬ 
σεις, από ανταγωνιστικά ή εκπαιδευτικά προγράμματα των 
διδασκόντων, από φορείς του δημοσίου και του ιδιωτικού 
φορέα ή από ανταποδοτικές εισφορές των Μεταπτυχιακών 
φοιτητών. 

Άρθρο 12 

Μεταβατικές Διατάξεις 

Όσα θέματα δεν προβλέπονται στην παρούσα απόφαση 
ή στον κανονισμό μεταπτυχιακών σπουδών, θα ρυθμίζο¬ 
νται από τα αρμόδια όργανα σύμφωνα με την ισχύουσα 
νομοθεσία 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 67147/Β7 (5) 

Έγκριση Προγράμματος Μεταπτυχιακών Σπουδών του 
Τμήματος Βιολογίας του Αριστοτέλειου Πανεπιστημί¬ 
ου Θεσσαλονίκης με τίτλο: «Οικολογικός Σχεδιασμός, 
Βιώσιμη Ανάπτυξη και Διαχείριση Προστατευόμενων 
Περιοχών». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2 του ν. 2327/1995 (ΦΕΚ 156 τ.Α') 

«Εθνικό Συμβούλιο Παιδείας.και άλλες διατάξεις», του 

άρθρου 5 παρ 12 γ του ν. 2916/2001 (ΦΕΚ 114 τ.Α') «Διάρ- 

θρωση της ανώτατης εκπαίδευσης και ρύθμιση θεμάτων 
του τεχνολογικού τομέα αυτής» και του άρθρου 23 του 
ν. 3404/2005 (ΦΕΚ 260 τ.Α') «Ρύθμιση θεμάτων του Πανεπι¬ 
στημιακού .... και άλλες διατάξεις». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα», που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

3. Την υτί αριθμ. 37876/ΣΤ5 (ΦΕΚ 608 τ. Β726.4.2004) κοινή από¬ 
φαση του Πρωθυπουργού και της Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων». 

4. Το απόσπασμα πρακτικών της Γενικής Συνέλευσης Ει¬ 
δικής Σύνθεσης του Τμήματος Βιολογίας του Αριστοτέλειου 
Πανεπιστημίου Θεσσαλονίκης (συνεδρία 24.2.2005). 

5. Το απόσπασμα πρακτικών της Συγκλήτου του Αριστοτέ- 
λειου Πανεπιστημίου Θεσσαλονίκης (συνεδρία 16.5.2007). 

6. Το υπ’ αριθμ. πρ. 64308/18.7.2007 έγγραφο της Πρυτα¬ 
νείας του Α.Π.Θ. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 2007-2008 τη 
λειτουργία Προγράμματος Μεταπτυχιακών Σπουδών του 
Τμήματος Βιολογίας του Αριστοτέλειου Πανεπιστημίου 
Θεσσαλονίκης με τίτλο «Οικολογικός Σχεδιασμός, Βιώσι¬ 
μη Ανάπτυξη και Διαχείριση Προστατευόμενων Περιοχών», 
ως ακολούθως: 

Άρθρο 1 

Γ ενικές Διατάξεις 

Το Τμήμα Βιολογίας του Αριστοτέλειου Πανεπιστήμιου 
Θεσσαλονίκης οργανώνει και λειτουργεί Μεταπτυχιακό 
Πρόγραμμα Σπουδών με τίτλο: «Οικολογικός Σχεδιασμός, 
Βιώσιμη Ανάπτυξη και Διαχείριση Προστατευόμενων Πε¬ 
ριοχών» από το ακαδημαϊκό έτος 2007-2008, σύμφωνα με 
τις διατάξεις της απόφασης αυτής και τις διατάξεις των 
άρθρων 10 έως 12 του ν. 2083/1992. 

Άρθρο 2 

Αντικείμενο - Σκοπός 

Αντικείμενο του Π.Μ.Σ. είναι η οργάνωση και λειτουργία 
ενός εξειδικευμένου Προγράμματος Μεταπτυχιακών Σπου¬ 
δών που αφορά στη Διαχείριση των Προστατευόμενων 
Περιοχών της Ελλάδας, σε σύνδεση με τους Φορείς Δια¬ 
χείρισης Προστατευόμενων Περιοχών που θεσμοθετήθηκαν 
σύμφωνα με το άρθρο 15 του ν. 2742/1999. 

Σκοπός του Π.Μ.Σ. είναι η παροχή υψηλού επιπέδου με¬ 
ταπτυχιακής εκπαίδευσης και η δημιουργία εξειδικευμένου 
επιστημονικού δυναμικού στα γνωστικά αντικείμενα του 
Προγράμματος ώστε: α) να προάγεται η επιστημονική γνώ¬ 
ση και συναφώς η ικανοποίηση των ερευνητικών, εκπαιδευ¬ 
τικών και αναπτυξιακών αναγκών του τόπου, β) να δημιουρ- 
γούνται στελέχη με γνώση και δυνατότητες ουσιαστικής 
παρέμβασης σε τοπικό, περιφερειακό και εθνικό επίπεδο 
σχετικά με την αειφορική διαχείριση προστατευόμενων 
περιοχών, οι οποίες αντιμετωπίζουν σύνθετα προβλήματα 
χρήσεων γης, ανθρωπογενών δραστηριοτήτων και προστα¬ 
σίας τοπίων, οικοτόπων και ειδών, γ) να αξιοποιούνται οι 
προστατευόμενες περιοχές για την ανάπτυξη αειφορικών 
μορφών τουρισμού και άλλων συμβατών ανθρώπινων δρα¬ 
στηριοτήτων και δ) να εξασφαλίζονται κρίσιμες προϋποθέ¬ 
σεις περιφερειακής ανάπτυξης με όρους αειφορίας. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

Α. Μεταπτυχιακό Δίπλωμα Ειδίκευσης (Μ.Δ.Ε.) στην κα¬ 


τεύθυνση «Οικολογικός Σχεδιασμός, Βιώσιμη Ανάπτυξη και 
Διαχείριση Προστατευόμενων Περιοχών». 

Β. Διδακτορικό Δίπλωμα (Δ.Δ.). 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων/Σχο¬ 
λών Βιολογίας, Περιβάλλοντος, Γεωλογίας, Γεωπονίας, 
Δασολογίας, Χημικών, Χημικών Μηχανικών, Περιφερειακής 
ανάπτυξης ή αντίστοιχων Τμημάτων ΑΕΙ της ημεδαπής 
και αναγνωρισμένων ομοταγών ιδρυμάτων της αλλοδα¬ 
πής, καθώς επίσης και πτυχιούχοι άλλων Τμημάτων ΑΕΙ 
της ημεδαπής και της αλλοδαπής, εφόσον έχουν διδαχθεί 
μαθήματα σχετικά με την Οικολογία ή την Προστασία και 
Διαχείριση του Περιβάλλοντος, όπως και πτυχιούχοι Τμημά¬ 
των των ΤΕΙ συναφούς αντικειμένου σύμφωνα με το άρθρο 
5 παρ. 12γ του ν. 2916/2001 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται ως ακολούθως: 

1. Για το Μεταπτυχιακό Δίπλωμα Ειδίκευσης (ΜΔΕ) η ελά¬ 
χιστη διάρκεια σπουδών ορίζεται σε τέσσερα (4) εξάμηνα. 

2. Για το Διδακτορικό Δίπλωμα (ΔΔ), η ελάχιστη διάρ¬ 
κεια σπουδών ορίζεται σε έξι (6) τουλάχιστον επιπλέον 
εξάμηνα. 

Άρθρο 6 

Πρόγραμμα μαθημάτων 

1. Μεταπτυχιακό Δίπλωμα Ειδίκευσης (Μ.Δ.Ε.) 

Γ ια την απόκτηση του Μεταπτυχιακού Διπλώματος Ειδί¬ 
κευσης απαιτούνται συνολικά 120 Ευρωπαϊκές διδακτικές 
μονάδες (Ε.Δ.Μ.). Οι 60 εξ αυτών αντιστοιχούν σε διδασκα¬ 
λία 30 εβδομάδων, ενώ οι άλλες 60 στην Μεταπτυχιακή 
Διπλωματική Εργασία . 

Ιο έτος 

α) Προσφέρονται εννέα μαθήματα που κατανέμονται στο 
χειμερινό και στο εαρινό εξάμηνο. Τα οκτώ περιλαμβάνουν 
διαλέξεις που μπορεί να συνοδεύονται από φροντιστήρια 
ή εργαστηριακές ασκήσεις ή υπαίθριες ασκήσεις, ενώ το 
ένατο μάθημα είναι η Πρακτική άσκηση, που μπορεί να εκ¬ 
πονηθεί σε άλλα Ακαδημαϊκά Ιδρύματα, Ερευνητικά Κέντρα, 
Φορείς Διαχείρισης Προστατευόμενων περιοχών, κλπ. 

β) Η υποχρεωτική παρακολούθηση θα αντιστοιχεί συνο¬ 
λικά σε 60 ΕΔΜ το έτος, και συγκεκριμένα σε 30 ΕΔΜ ανά 
εξάμηνο. Τ α προσφερόμενα μαθήματα είναι τα εξής: 

Α' Εξάμηνο 

1. Εισαγωγή στην Οικολογία - Μέθοδοι - Βάσεις δεδο¬ 
μένων (8 ΕΔΜ) 

2. Αρχές Διαχείρισης - Ανάλυση και Διαχείριση Πληθυ¬ 
σμών (6 ΕΔΜ) 

3. Νομοθεσία και Οικονομικά Περιβάλλοντος - Διοίκηση, 
Λειτουργία και Αποτίμηση Σχημάτων Διαχείρισης (4 ΕΔΜ) 

4. Περιφερειακή Ανάπτυξη- Συστήματα Περιβαλλοντικής 
Διακυβέρνησης (4 ΕΔΜ) 

5. Χρήσεις γης - Παραγωγικές δραστηριότητες - Κοινω¬ 
νικές συνιστώσες, Ανθρωπογενείς Πιέσεις σε Προστατευ¬ 
όμενες Περιοχές (8 ΕΔΜ) 

Β' Εξάμηνο 

1. Ειδικές Περιβαλλοντικές Μελέτες - Σχέδια Διαχείρισης 
Προστατευόμενων Αντικειμένων - Σχέδια παρακολούθησης 
(12 ΕΔΜ) 

2. Μελέτες Περιβαλλοντικών Επιπτώσεων - Γνωμοδοτή¬ 
σεις (8 ΕΔΜ) 

3. Περιβαλλοντική Ενημέρωση και Ευαισθητοποίηση (10 
ΕΔΜ) 

4. Πρακτική Άσκηση (10 ΕΔΜ) 

2ο έτος 

Εκπονείται, συγγράφεται και παρουσιάζεται Μεταπτυ¬ 
χιακή Διπλωματική Εργασία που αντιστοιχεί σε 60 ΕΔΜ. 
Το θέμα της Μεταπτυχιακής Διπλωματικής Εργασίας ορι- 
στικοποιείται στο τέλος του 2ου εξαμήνου του πρώτου 
έτους σπουδών. Η Μεταπτυχιακή Διπλωματική Εργασία 
πραγματοποιείται, εφόσον ο μεταπτυχιακός φοιτητής έχει 
επιτυχώς ολοκληρώσει τα δύο πρώτα εξάμηνα. 

2. Διδακτορικό Δίπλωμα (Δ.Δ.) 

Για την απόκτηση Διδακτορικού Διπλώματος ισχύουν 
τα προβλεπόμενα από τις ισχύουσες διατάξεις και τον 
Εσωτερικό Κανονισμό του Τμήματος Βιολογίας. 

Άρθρο 7 

Αριθμός εισακτέων 

Ο αριθμός των εισακτέων στο πρόγραμμα ορίζεται κατ' 
ανώτατο όριο σε δέκα (10) φοιτητές ανά έτος. 

Άρθρο 8 
Προσωπικό 

Προβλέπεται να συμμετέχουν μέλη ΔΕΠ του Τμήματος 
Βιολογίας του Αριστοτέλειου Πανεπιστημίου Θεσσαλονίκης. 
Επίσης, δύνανται να συμμετέχουν μέλη ΔΕΠ άλλων Τμημάτων 
του παραπάνω Πανεπιστημίου, καθώς και άλλων ΑΕΙ της ημε¬ 
δαπής, ερευνητές αναγνωρισμένων ερευνητικών ιδρυμάτων της 
ημεδαπής ή της αλλοδαπής που είναι κάτοχοι διδακτορικού 
διπλώματος, Διδάσκοντες βάσει του π.δ. 407/1980 καθώς και 
Επιστήμονες αναγνωρισμένου κύρους οι οποίοι διαθέτουν εξει- 
δικευμένες γνώσεις ή εμπειρία στο αντικείμενο του Π.Μ.Σ. 

Άρθρο 9 

Υλικοτεχνική υποδομή 

Η λειτουργία του ΠΜΣ βασίζεται στην υλικοτεχνική υποδομή 
που διαθέτει το Τμήμα Βιολογίας του ΑΠΘ. Το Τμήμα Βιολογίας 
διαθέτει 9 νομοθετημένα εργαστήρια: Βοτανικής, Συστηματι¬ 
κής Βοτανικής και Φυτογεωγραφίας, Ζωολογίας, Φυσιολογίας 
Ζώων, Ιχθυολογίας, Γ ενικής Βιολογίας, Βιολογίας Ανάπτυξης, 
Γενικής Μικροβιολογίας, Οικολογίας, καθώς και Βιβλιοθήκη. 
Το Τμήμα διαθέτει νησίδες Ηλεκτρονικών υπολογιστών, ενώ 
η Βιβλιοθήκη του Τμήματος είναι συνδεδεμένη ηλεκτρονικά 
με την Κεντρική Πανεπιστημιακή Βιβλιοθήκη, οπότε υπάρχει 
άμεση πρόσβαση σε διεθνή περιοδικά και βιβλία της Κεντρικής 
Βιβλιοθήκης. 

Άρθρο 10 

Διάρκεια λειτουργίας 

Με την παρούσα μορφή του, το Π.Μ.Σ. θα λειτουργήσει 
μέχρι το ακαδημαϊκό έτος 2010-2011. Μετά την παρέλευ¬ 
ση αυτής της χρονικής περιόδου και την αξιολόγησή του, 
δύναται να ανανεωθεί ως έχει, να αναθεωρηθεί εν μέρει ή 
και να αναθεωρηθεί συνολικά. 

Άρθρο 11 

Κόστος λειτουργίας 

1. Το ετήσιο κόστος λειτουργίας του ΠΜΣ, ανέρχεται σε 
20.000 Ευρώ και αναλύεται ως ακολούθως: 


Κατηγορία δαπάνης_Κόστος (Ευρώ) 


Δαπάνες εξωτερικών συνεργατών 

2.500 

Δαπάνες μετακινήσεων 

5.000 

Προμήθεια εκπαιδευτικού υλικού 

2.500 

Αναλώσιμα 

4.000 

Προμήθεια/Συντήρηση εξοπλισμού 

3.500 

Άλλες δαπάνες 

2.500 

Σύνολο 

20.000 € 


2. Το ανωτέρω κόστος προβλέπεται να καλύπτεται από 
ανταγωνιστικά ή εκπαιδευτικά προγράμματα των μελών 
ΔΕΠ του Τμήματος και από ερευνητικές επιχορηγήσεις 
από ελληνικούς και διεθνείς φορείς. 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυχι¬ 
ακών Σπουδών και από τα αρμόδια όργανα σύμφωνα με 
την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Σεπτεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. Φ. 79141/40673/20.7.2007 απόφαση του 
Υφυπουργού Εσωτερικών, Δημ. Διοίκησης και Αποκέ¬ 
ντρωσης που δημοσιεύθηκε στο ΦΕΚ 1407/7.8.2007 (τ. Β') 
και αφορά πολιτογράφηση της ομογενούς αλλοδαπής 
ΜΠΑΡΕ ΚΛΕΜΕΝΤΙΝΑΣ, στη σελ. 20438 β' στήλη στο προ¬ 
τελευταίο στίχο της απόφασης επιφέρεται η πιο κάτω 
διόρθωση: 

Από το λανθασμένο «...ΝΤΙΝΑ τον ΓΡΗΓΟΡ, για την από¬ 
κτηση της Ελληνικής...» στο ορθό «...ΝΤΙΝΑ του ΓΡΗΓΟΡ, για 
την απόκτηση της Ελληνικής...». 

(Από το Εθνικό Τυπογραφείο) 

-♦- 

(7) 

Στην υπ’ αριθμ. 88718/39675/1.8.2007 απόφαση του Υφυ¬ 
πουργού Εσωτερικών, Δημ. Διοίκησης και Αποκέντρωσης 
που δημοσιεύθηκε στο ΦΕΚ 1609/17.8.2007 τ. Β' επιφέρεται 
η πιο κάτω διόρθωση: 

Στη σελίδα 24019, στήλη α', στίχους 20, 21 εκ των άνω, 
διορθώνεται το λανθασμένο «...ΔΟΥΛΓΚΕΡΗ ΛΟΥΣΙΝΕ σνζ. 
ΓΕΩΡΓΙΟΥ...» στο ορθό «...ΔΟΥΛΓΚΕΡΗ ΛΟΥΣΙΝΕ συζ. ΓΕ¬ 
ΩΡΓΙΟΥ...». 

(Από το Εθνικό Τυπογραφείο) 

